Faida na madhara ya teknologia katika shule za sekondari
Language: Swahili | Genre: Creative_writing

FAIDA NA MADHARA YA TEKNOLOJIA KATIKA SHULE ZA SEKONDARI 
Teknolojia ni maarifa ya kisayansi inayohusisha ufundi wa mitambo kama vile televisheni, rununu, tarakilishi na kadhalika. Karne ya sasa kila mtu hutumia mitambo hili ili kuendeleza kazi zao tofauti tofauti. Asiyekuwa na ujuzi wa teknolojia huonekana kuwa mzuka kwani mambo siku hizi ni ya kidijitali. Teknolojia hutumika sanasana katika shule za sekondari na huwa na faida nyingi mno.
Faida ya kwanza ni kuwa hurahisishia wanafunzi katika kufanya hesabu zao. Takribani shule zote za sekondari hakukosi mwanafunzi kuwa na kokotoo ambayo husaidia sana katika kujumuisha na kuondoa badala ya kutumia mkono. Kifaa hiki hukuza ujuzi kwa wanagenzi kwa hamna ya kutumia kwani hutumika kila mahali kama vile dukani ambapo mtu hawezi ajiriwa kama hana ujuzi.
Pia teknolojia imesaidia pakubwa wanagenzi katika masomo ya sayansi ambayo hayawezi tekelezwa bila kuhakikisha kutumia mitambo tofauti tofauti. Vifaa kama mikroskopi ni muhimu sana katika somo la bayolojia ambayo hutumika kufanya utafiti au kuhakikisha kuhusu jambo fulani. Isitoshe, katika mitihani ya kawaida na hata wa kidato cha nne, maswali 
tofauti tofauti huletwa kuhusu vifaa hivi aidha uchore au utoe umuhimu wake. 
Vilevile teknolojia kuletwa katika shule za sekondari ni jambo la busara sana kwani hupelekea wanafunzi wengi kusomea masoma kama vile kompyuta. Somo hili husaidia kukuuza kipajicha kujua kutumia vizuri na baadae kupata kazi katika kampuni fulani. Hasa hasa kwa wale wasiokuwa na uwezo wa kufanya mengi hujiunga na somo hili ili apate kujua mawili matatu.
Kila kilicho bora hakikosi kuwa na madhara. Teknolojia hii ya kisasa pia imezusha madhara kwa vijana wengi lakini hasa hasa wanaosoma shule. Kifaa kiitwacho rununu ndio mtambo unaotumika na wanafunzi. Rununu ni kifaa ambacho hutumika kuwasiliana na mtu aliyekuwa mbali kwa kuongea au kuandika na kutuma ujumbe. Takriban kila mwanagenzi aliyekuwa shuleni hakosi kuwa na mtandao. 
Madhara yake ni kuwa hufanya wanagenzi kutazama picha chafu ambazo hutumwa mtandaoni na watu aina tofauti tofauti. Picha hizi hupelekea wengi kuwa na tabia mbovu na kufanya wengi kuwa na ile hamu ya kuigiza vitendo hivyo ndiposa kunakuwa na magonjwa kama vile ukimwi unaoathiri vijana kwa wingi na pia kuzidi kwa mimba za mapema. 
Vilevile mitandao hii hupotosha wanafunzi kiakili kwa kutotaka kufikiria majibu badala yake wanafanya utafiti mtandaoni kutafuta majibu ya maswali wanayopewa. Hili ni tatizo kubwa sana ambalo linafaa kuzingatiwa kwa wanafunzi. Pia mitambo hili hufanya wanafunzi kupotoka kitabia na kuwa watu wasioeleweka.
Ni wajibu wa wazazi na walimu kuwa waangalifu wakihusisha wanafunzi kutumia vifaa hivi wakiwa shuleni kwani wengine badala ya kufanya walichoagizwa, wao hutekeleza majukumu mengine. Serikali haikuwa na makosa kuvumbua utimizi huu katika shule za sekondari kwani zimesaidia pakubwa mno. Kwa karne ya sasa bila teknolojia maisha hayaendi sambamba.